Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: az adásvétel megtörténte után keletkezik, és a jogosultak ezt jelzik a nyilvántartás felé, akkor a nyilvántartó hatóság kezeli az erre vonatkozó adatokat. A fenti jogszabályokban nincs pontosan meghatározva, hogy mely adatok tarthatók nyilván a forgalmazási korlátozás összefüggésében, viszont más jogszabályok tartalmaznak adatátadási, bejelentési kötelezettséget. Például a bírósági végrehajtásról szóló 1994. évi LIII. törvény 10. §-a elõírja, hogy a végrehajtónak – a forgalmi engedély vagy a törzskönyv lefoglalásának meghiúsulása esetén – meg kell küldenie a foglalási jegyzõkönyv
Paragraph Index: 1186

az adásvétel megtörténte után keletkezik, és a jogosultak ezt jelzik a nyilvántartás felé, akkor a nyilvántartó hatóság kezeli az erre vonatkozó adatokat. A fenti jogszabályokban nincs pontosan meghatározva, hogy mely adatok tarthatók nyilván a forgalmazási korlátozás összefüggésében, viszont más jogszabályok tartalmaznak adatátadási, bejelentési kötelezettséget. Például a bírósági végrehajtásról szóló 1994. évi LIII. törvény 10. §-a elõírja, hogy a végrehajtónak – a forgalmi engedély vagy a törzskönyv lefoglalásának meghiúsulása esetén – meg kell küldenie a foglalási jegyzõkönyv másolatát a nyilvántartó hatóságnak. Ilyen esetben az iratot, iratmásolatot a nyilvántartás okmánytára õrzi. A nyilvántartás adatai alapján kiállított okmányok közhitelesnek tekintendõek. Ez azt jelenti, hogy az okmányokban feltüntetett adatok megegyeznek az állami nyilvántartásban szereplõ adatokkal, és azokat az ellenkezõ bizonyításáig valósnak kell elfogadni. A jármûokmányokban a tulajdonjog korlátozására vonatkozó adat, utalás a jelenlegi szabályok szerint nem szerepel, így errõl a nyilvántartásból való adatigényléssel szerezhetõ információ. A Kknyt. 23. §-a lehetõvé teszi a forgalmazási korlátozásra vonatkozó adatokról való adatszolgáltatás teljesítését is, mely esetben szintén jog vagy jogos érdek meglétét, vagyis a felhasználás célját és jogalapját kell igazolni. A kérelem teljesítését meg kell tagadni, ha a kérelmezõ az adat felhasználásának célját illetõleg jogalapját nem vagy nem megfelelõen igazolta (Kknyt. 22. §). Azzal kapcsolatban, hogy valamely jog vagy jogos érdek fennállása hogyan igazolható, a jogszabályok nem adnak iránymutatást. A hivatalvezetõ válaszában ezzel kapcsolatban csupán arra utalt, hogy esetenként nagyon nehéz meghatározni a jog, jogos érdek mibenlétét. A központi hivatal által kialakított gyakorlat szerint az adatszolgáltatás teljesíthetõ az adott jármû adásvételi szerzõdésének bemutatásával, nem teljesíthetõ viszont pusztán a vételi szándékra való hivatkozással. Meglátásom szerint a közlekedési nyilvántartásban kezelt, korlátozásra vonatkozó adat nem mindig naprakész, és nem tükrözi feltétlenül a jármûvel kapcsolatos jogosultságok, kötelezettségek meglétét. Ennek oka, hogy egyrészt az érintettek sok esetben nem jelentik be a nyilvántartásba a korlátozás keletkezését vagy megszûnését, másrészt a nyilvántartás nem is tartalmaz adatot minden fennálló korlátozásról bejelentési kötelezettség hiányában, illetve mert a jármû tu- 2006/162/II. szám lajdonjogát érintõen jogok és kötelezettségek a nyilvántartáson kívül is keletkeznek (pl. zálogjog, mellyel kapcsolatos adatokat közjegyzõ tartja nyilván). Tehát ha az adatigénylõ/vevõ igazolja is jogának vagy jogos érdekének fennállását és információt kap az átruházhatóságról, akkor is kellõ gondossággal kell eljárni az adásvétel során. A polgári törvénykönyv alapján a tulajdonost terheli az a kötelezettség, hogy tájékoztassa a vevõt a dolog lényeges tulajdonságairól és a dologgal kapcsolatos fontos követelményekrõl, különösen a dologra vonatkozó jogokról és terhekrõl, és átadja az ezekre vonatkozó okiratokat. Egy autó adásvétele elõtt célszerû a tulajdonos hozzájárulását kérni a forgalmazási korlátozásról való adatigényléshez. A tulajdonosnak lehetõsége van arra is, hogy saját adatairól adatszolgáltatást kérjen a nyilvántartásból anélkül, hogy az adatról való tájékoztatáshoz fûzõdõ jogát, jogos érdekét igazolja. A Kknyt. szabályai az adatvédelmi követelményeknek megfelelnek. Indokoltnak tartom azonban a vonatkozó jogszabályi elõírások áttekintését az egyes adatszolgáltatások tartalmának pontosítása, az adatigénylést megalapozó jog és jogos érdek igazolására vonatkozó fõbb szabályok megállapítása, a nyilvántartás adatforrásainak pontosabb szabályozása, az adathelyesség elõsegítése érdekében úgy, hogy az ne okozza a személyes adatok védelméhez fûzõdõ jog aránytalan korlátozását. Az adatvédelmi vonatkozásokon túl a panasz elsõsorban a tulajdonjog védelmét érinti, ezt az állampolgári jogok országgyûlési biztosának helyettese vizsgálja. Budapest, 2005. november 10. Üdvözlettel: Dr. Péterfalvi Attila (443/A/2005) [Állásfoglalás: felsõoktatási intézménybe jelentkezõktõl önéletrajz csak a vonatkozó törvényi elõírások szerint kérhetõ] […] Tisztelt […]! Indítványa alapján vizsgálat indult hivatalomban az Eötvös Loránd Tudományegyetem, a Pécsi Tudományegyetem, a Pázmány Péter Katolikus Egyetem, valamint a Szegedi Tudományegyetem adatkezelésével összefüggésben. Beadványában azt kifogásolta, hogy a fent felsorolt felsõoktatási intézmények a 2004-es Felsõoktatási felvételi tájékoztatóban a felvételi eljárás kapcsán önéletrajz csatolását írták elõ a jelentkezõk számára. Állásfoglalásomat kérte azzal kapcsolatban, hogy a hivatkozott adatkérés jogszerûnek minõsül-e. Az üggyel kapcsolatban írásban megkerestem az érintett egyetemek rektorait, és tájékoztatást kértem, hogy milyen adatkezelési célból kérik a jelentkezõktõl önéletrajzuk csatolását, illetve hogy ennek elmaradása esetén a jelentkezõt kizárják-e a felvételi eljárásból. Az Eötvös Loránd Tudományegyetem rektora, Dr. Klinghammer István levelében az adatkezelés célját nem jelölte meg, viszont arról tájékoztatott, hogy az idén bevezetésre került új érettségi-felvételi rendszerben az önéletrajz már funkcióját vesztette, a 2006-os felvételi eljárás elõkészítésekor a megfelelõ szabályzatokat és a Felsõoktatási felvételi tájékoztatóba kerülõ közleményeket módosítani fogják. A Pécsi Tudományegyetem rektora Dr. Lénárd László megkeresésemre adott válaszában közölte, hogy az önéletrajz bekérése azt a célt szolgálta, hogy a felvételizõ motiváltságáról, érdeklõdési körérõl, elhivatottságáról és szakmai gyakorlatáról képet adjon a vizsgabizottságnak. Az önéletrajzzal szemben formai követelményt nem állítottak fel, és a felvételi eljárásból nem zárták ki azokat a jelentkezõket, akik nem nyújtották be önéletrajzukat. A Pázmány Péter Katolikus Egyetem rektora, Dr. Fodor György válaszában kifejtette, hogy az adatkezelés célja az volt, hogy a jelentkezõ olyan többletinformációkat tárhasson saját belátása szerint az intézmény felvételi bizottsága elé, amelynek kifejtésére a jelentkezési formanyomtatványok nem biztosítanak lehetõséget, és amelyek megismerése akár a felvételi eljárásban, akár a késõbbi tanulmányok ideje alatt az intézmény számára hasznos lehet (pl. motivációk, távlati célok, esetleges szociális körülmény). Az önéletrajz benyújtásának elmulasztása – hiánypótlásra történõ felszólítást követõen – sem eredményezett kizárást a felvételi eljárásból. Válaszában azt is közölte, hogy 2004-ben még valóban kértek önéletrajzot a Bölcsészettudományi Karon, azonban 2005-ben már nem tették kötelezõvé. 2006/162/II. szám A Szegedi Tudományegyetem Bölcsészettudományi Karának dékánja, Dr. Berta Árpád az adatkezelés céljával összefüggésben utalt arra, hogy a jelentkezési lap adatai alapján gyakran nem dönthetõ el az, hogy a jelentkezõ finanszírozott képzésre jogosult-e vagy sem, illetve szakváltási szándékának egyértelmû megállapítását is segítheti az önéletrajz. Az önéletrajz hiánya miatt azonban a felvételizõt semmilyen hátrány nem érheti. Az ügyben kialakított álláspontom a következõ:

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes